Alkehol

Alkehol je česká hudobná skupina. Vznikla v roku 1991. Posledný album vydala v roku 2022 s názvom „Haleluja“.

 História 
V roku 1991 sa Ota Hereš a Petr „Kuna“ Buneš, gitarovej thrash metalovej skupiny Kryptor dohodli, že si zložia pre zábavu pár piesní v inom než thrashovom štýle s textami týkajúcimi sa „hospodské“ tématiky. Stredobodom ich konzultácií o obsahu tvorby sa stala pražská piváreň „Na Slamníku“, kde sa za asistencie kamarátov a spolustolovníkov dolaďovala konečná podoba tohto rodiaceho sa a ešte nepomenovaného projektu. Nakoľko nápadov pribúdalo priamo úmerne s počtom vypitých pollitrov zlatého moku, mohlo sa dňa 25. januára 1992 sláviť o to viac – bolo dokončené demo s názvom Hospodo nalejvejd, ktoré už pod názvom Alkehol obsahovalo tieto skladby:
„Intro“, „Hospodo nalejvej“, „Tak jaký cavyky“, „Travičko zelená“, „Vypít se“, „Všechno je jinak“, „Dejvice“, „Polibte mi“, „Jako obvykle“, „Železná Sparta“, „Vezmem zákon do svejch rukou“ a „Outro“. Potom bolo toto demo poskytnuté vydavateľstvu Monitor EMI, ktoré po jeho vypočutí okamžite prejavilo záujem o jeho vydanie. Záujem bol obojstranný, a tak sa počas jedného týždňa od doručenia dema podpísala zmluva o vydaní celého albumu. Nahrávanie prebehlo v apríli 1992 v štúdiu „Propast“, a okrem pesničiek z už spomenutého dema pribudli ešte piesne „Podbabskej stánek“, „O chlastu“ a „Na Slamníku“.

Nahrávania sa zúčastnil Ota Hereš (gitara, basová gitara, spev, vokály), Kuna (gitara, basa, vokály), Filip Robovski (basa, vokály), Lou Fanánek Hagen (spev, vokály) a A.K. (automatický bubeník). Prvý album vyšiel pod názvom Alkehol 8. júna 1992, a vzápätí sa dostal do prvej dvadsiatky najpredávanejších titulov vtedajšej federálnej televíznej hitparády. Kvôli množiacim sa ponukám na koncertovanie si dvaja zakladajúci členovia pribrali do skupiny svojich kamarátov: bubeníka Martina Melmusa (ex-Törr), a na basové struny sa adaptoval gitarista Tonda Rauer (vtedy gitara v skupine Brian). V tejto zostave už kapela v septembri 1992 nahráva pieseň „Okno mé lásky“ na sampler …dej mi víc Olympic….

Prvý koncert sa odohral v tejto (a už nikdy nezmenenej) zostave dňa 30. októbra 1992 v Duchcove, kde bol Alkehol predskokanom skupine Kabát. Aj keď sa hudobní kritici predbiehali vo svojich zdrvujúcich článkoch o tvorbe Alkeholu, plné sály a záujem fanúšikov predurčoval ďalší počin skupiny. Tým sa stalo vydanie druhého albumu pod názvom S úsměvem se pije líp (september 1993), ktorý dva mesiace po sebe vyhral TV hitparádu. Aj vďaka tomuto vystúpil Alkehol dňa 25. novembra 1993 pred vypredanou pražskú Lucernou. V období 19922001 kapela absolvovala stovky samostatných koncertov v Česku, dva veľké koncertné turné na Slovensku a zúčastnila sa mnohých festivalov (CZ i SK).

V tomto obodbí natáča aj videoklipy k týmto piesňam: Podbabskej stánek, Na Slamníku, O chlastu(live), Okno mé lásky, Buráky, Pivo dělá hezká těla, Rock’and’roll, Hlupák váhá, Houbová, Na zdraví, Odpočívej v pokoji, Nonstop a Lejboj.

V roku 2002 mení Alkehol vydavateľstvo, ktorým sa stáva Sokol’s Power Voice Music a kde v apríli 2002 vychádza album Planeta vopic (bol natočený videoklip k piesni „Piju jako duha“). V septembri roku 2003 skupiny vydala album s názvom Už se to smaží a peče, pričom k piesni „Život je krátkej“ z tohto albumu bol natočený videoklip.

 Členovia skupiny 
 Ota Hereš – gitara, spev
 Petr "Kuna" Buneš – gitara
 Tonda Rauer – basová gitara
 Radek Sladký – bicie

 Diskografia 
 1992 – Alkehol
 1993 – S úsměvem se pije líp
 1994 – Alkeholism
 1995 – Na zdraví
 1996 – Odpočívej v pokoji
 1997 – 100%
 1998 – Alkohol, to je moje milá
 1999 – Metla lidstva
 2000 – Pili jsme a budem (hity, klipy, bonusy 19912001)
 2002 – Planeta vopic
 2003 – Už se to smaží a peče
 2005 – Kocovina
 2006 – Dvanáctka
 2008 – Johoho
 2010 – Pojďme se napít
 2011 – 20 let na tahu
 2012 – Do Bezvědomí
 2014 – R.U.M.
 2018 – Sudová přitažlivost
 2022 – Haleluja

 Externé odkazy 
 Oficiálna stránka skupiny (odkiaľ článok pôvodne čerpal)

Kategória:České rockové hudobné skupiny
Kategória:Hardrockové hudobné skupiny
Kategória:Hudobné skupiny z Prahy
Kategória:Hudobné skupiny z 1991